اسلام اباد : دپاکستان د پوځي مشرانو ځانگړې غونډه
 جنرل اشفاق پرويز کياني نن شپه به دسټريټجکي مطالعاتو نړيوالې ادارې او او روئيل کالج فار ډيفنس سټډيز ته دوينا کولو لپاره لندن ته ځي ، ددغه غونډې مشري کوي
دپاکستان په استخباراتي شبکه ائي ايس ائي دتندرويه ډلې حقاني نيټ ورک سره دمرستې او افغانستان کې دبالواسطه جگړې کولو دنيغ په نيغه امريکائي تورونو څخه وروستو دپاکستان دپوځي مشرانو داتوار په ورځ پينډۍ کې کيږي. دپوځ دعامه اړيکو دڅانگې يا ائي ايس پي ار لخوا جاري شوي يو لنډ بيان کې وئيل شوي دي دپوځ سرلښکر جنرل اشفاق پرويز کياني په مشرۍ ترسره کيدونکې غونډه کې به دهيواد دسلامتۍ دموجوده صورتحال جاج اخستى شي. دامريکا لخوا داوسنيو تورونو په نظر کې نيولو سره په بيړنۍ توگه دجنرل کياني لخوا دکورکمانډرانو راغوښتل شوې دغه غونډې ته زيات ارزښت ورکول کيږي. جنرل اشفاق پرويز کياني چې نن شپه به دسټريټجکي مطالعاتو نړيوالې ادارې او او روئيل کالج فار ډيفنس سټډيز ته دوينا کولو لپاره لندن ته ځي ، ددغه غونډې مشري کوي. دپاکستان وزيراعظم سيد يوسف رضا گيلاني هم د اتوار په ورځ دمختلفو سياسي مشرانو سره په ټيلي فون رابطې کولو سره دملي سلامتۍ په چارو خبرې اترې کړي او هغوي يې دسلامتۍ دصورتحال او پاک امريکا اړيکو په حواله باور کې واخستل. يوه ورځ وړاندې ښاغلي گيلاني يو ځل بيا دامريکائي تورونو ترديد کړى اؤ وئيلي يې وؤ چې دا دامريکا ويره او په تگلاره کې دبدنظمۍ يو علامت دى، هغه اوسني تورونه دپاکستان په ضد دپروپيگنډې مهم وگرځولو او وې وئيل چې دا زيات افسوسناک دي. وزيراعظم يوسف رضا گيلاني غيرملکي سفارت کاران او دبين المللي ادارو استازي په پاکستان کې دسيلاب دتباهيوڅخه دخبرولو په حواله دخالي په شپه اسلام اباد کې جوړې يوې دستورې ته دوينا په مهال دموضوع څخه يو طرفته دپاليسۍ بيانولو په ترڅ کې وويل ددغه پروپيگنډې له امله ماحول کې ورانى پيدا کيږي او دا بې گټې هم ده، دغه پروپيگنډه دپاکستاني قوم قربانۍ نظرانداز کوي او په نتيجه کې يې دهاغو هڅو هم په ظاهره نفي کيږي چې مونږ دتيرو څو کلونو په مهال کړي دي. وزيراعظم گيلاني دغه بيان په داسې وخت کې ورکړو چې هم دخالي په ورځ دامريکائي سنترل کمان مشر جنرل جيمز ميټس دپاکستاني پوځ سرلښکر جنرل اشفاق پرويز کياني سره ليدنه وکړه. جنرل کياني امريکائي تورونه دوړاندې څخه بې اساسه او زيات افسوسناک گرځولو سره مسترد کړي دي. ددواړو هيوادونو اړيکې دامريکا دگډو ځواکونو دکميټې دمشر ايډمرل مائيک مولن لخوا دزيارت په ورځ دورکړي هاغه بيان څخه وروستو يو ځل بيا تاؤژنې شوې چې پکې هغه ادعا کړې وه دپاکستان خفيه ايجنسي ائي ايس ائي دحقاني نيټ ورک سره اړيکې لري ، چې دهغه په وينا دغه ډله په امريکائي سفارت خانه تيره اوونۍ کابل کې ترسره شوي يو منظم بريد کې هم ککړ ده.